***ภาพข่าวประชาสัมพันธ์***

**พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี**

**พระราชทานนวัตกรรม “ห้องแยกป้องกันเชื้อความดันลบแบบเคลื่อนที่”**

**ให้ “โรงพยาบาลผู้สูงอายุบางขุนเทียน** **สำนักการแพทย์ กรุงเทพมหานคร”**

**บรรเทาปัญหาขาดแคลนเครื่องมือแพทย์รักษาผู้ป่วย โควิด-19**

****

พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงห่วงใยในสถานการณ์การแพร่ระบาดของเชื้อโควิด 19 ที่มีตัวเลขผู้ติดเชื้อสูงขึ้นอย่างต่อเนื่องในขณะนี้ จึงทรงพระกรุณาโปรดเกล้าโปรดกระหม่อมพระราชทานพระราชทรัพย์ส่วนพระองค์จัดสร้างนวัตกรรม **“ห้องแยกป้องกันเชื้อความดันลบแบบเคลื่อนที่”** **(Negative Pressure Isolation Room)** จำนวน 10 ห้องที่พัฒนาโดยเอสซีจี เพื่อ**ปกป้องบุคลากรทางการแพทย์จากการติดเชื้อ** ให้แก่ **โรงพยาบาลผู้สูงอายุบางขุนเทียน** **สำนักการแพทย์ กรุงเทพมหานคร ซึ่งปัจจุบันใช้เป็นโรงพยาบาลสนาม มีผู้ป่วยโควิด 19 เข้ารับการรักษากว่า 500 เตียง มีห้องไอซียูความดันลบไม่เพียงพอต่อการรักษาผู้ป่วยที่มีอาการหนัก   
เพื่อเพิ่มศักยภาพในการรักษาและดูแลผู้ป่วยให้มีประสิทธิภาพสูงสุด** โดยมี นางศิลปสวย ระวีแสงสูรย์

ปลัดกรุงเทพมหานคร (ซ้าย) นายแพทย์สุขสันต์ กิตติศุภกร ผู้อำนวยการสำนักการแพทย์ (ที่สองจากซ้าย) นายแพทย์ศุภรัช สุวัฒนพิมพ์ ผู้อำนวยการโรงพยาบาลผู้สูงอายุบางขุนเทียน (ที่สามจากซ้าย) นายพิสันติ์

เอื้อวิทยา Emerging Businesses Director ธุรกิจเคมิคอลส์ เอสซีจี (ที่สองจากขวา) ร่วมพิธีรับพระราชทานฯ ณ ห้องประชุมใหญ่ อาคารอำนวยการ ชั้น 3 โรงพยาบาลผู้สูงอายุบางขุนเทียน สำนักการแพทย์ กรุงเทพมหานคร

***\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\****